Uudised
Lastekool
265 lastekooli last kinkisid Audentesele 20. sünnipäevaks omajoonistatud kardinad
19.04.2015
Kolmapäeval, 15. aprillil andsid Audentese lastekooli õpilased ettevõtte juhatuse esimehele Ahto Oravale üle ühistööna valminud kingituse, milleks olid vahvad värvilised kardinad. Audentese 20. sünnipäeva kingituseks õmmeldud kardinate joonistamisel osalesid 265 lastekooli last.
Kardinaid hakati valmistama juba märtsi alguses. Iga lastekooli rühm sai tüki kangast, millele lapsed võisid tekstiilimarkeriga ise meeleolukaid motiive joonistada. Sellise kingituse loomine oli lastele väga põnev ja esmakordne. Neid innustasid ja juhendasid lastekooli õpetajad. Kujundatud kangatükid õmbles kardinateks kokku lastekooli juhataja.
Lastekooli juhataja Karin Pae sõnul otsustati valmistada just kardinad seepärast, et nende tegemisel saavad kaasa lüüa kõik lapsed. Samuti on loominguline tegevus laste arengus väga oluline, see õpetab üksteisega arvestama ja koostööd tegema.
Kardinate valmimine ja ülespanemine tekitas lastes palju ootusärevust ning elevust. „18 meetrist tekstiilimarkeritega kaunistatud kangast õmmeldud kardinad püsivad kaunid ja värvilised mitu aastat. Nii saavad lapsed ka ise oma kätetööd pikka aega imetleda,“ lisas Pae.
„Valminud kardinad on tõeliselt ainulaadsed ja lastepärased ning sobivad suurepäraselt kaunistama lastekooli klasse. Usun, et need pakuvad rõõmu ja innustavad nii praeguseid kui ka tulevasi lastekooli õpilasi ning õpetajaid,“ lausus Audentese juhatuse esimees Ahto Orav.
Vaata veel
-
Graduation ceremony for the Audentes IB class of 2019
20.06.19On the 7th of June, we said goodbye to 10 graduates of the 6th graduating class of IB in Audentes.
-
Pikaraja Eesti meistrivõistlused juunioridele ja noortele
19.06.19Nädalavahetusel toimusid Tartu Aura Veeskesuses Eesti meistrivõistlused ujumises juunioridele ja noortele. Audentese Spordiklubist astus võistlustulle 36 noorsportlast ja tulemused räägivad
-
Õpilased osalesid KEAT laagris
17.06.196. klasside õpilased osalesid ohutusalases projektis „Kaitse End ja Aita Teist”. Programm koosneb teoreetilisest osast, iseseisvast õppest soovitusliku kirjanduse alusel
-
6.b klass matkas Astangul ning uudistas Stockholmis
14.06.19Mai lõpus võttis 6.b klass koos vanematega ette traditsioonilise klassimatka. Matka viis läbi Laternamatkade matkajuht Mihkel Reile. Marsruudiks oli Astangu